KLUBI 700
Cory Fisher on langevarjur,
öeldes, et on seda tehes lähemal Jumalale.
Kord ühe hüppe ajal oli ta aga liigagi lähedal oma Loojale.
Olles 60 m kõrgusel õhus,
põrkas ta täie hooga teise langevarjuriga kokku.
Sel hirmuärataval hetkel tajus ta,
et tal on veel vaid sekundid jäänud elada.
Teadsin, et olen langemises
ja teel vastu oma surmale.
Vaid ühe erandiga -
ma ei tundnud mingit hirmu ega midagi.
Ma lihtsalt aktsepteerisin, et olen suremas
ja ma ei saanud sinna midagi parata.
Cory Fisher hakkas 2011. aastal otsima mooduseid,
kuidas taastada oma enesekindlus.
Ta õppis usaldama Jumalat sügavamatel viisidel.
Nii avastaski ta langevarjuhüpped.
6 aastat hiljem
oli ta juba litsenseeritud langevarjuhüpete instruktor,
olles ise teinud 1500 hüpet.
Minu jaoks oli see kõige lähem sellele,
mida kujutasin ette et Jumal me elult ootab.
Seda, et kogeksime elus olemist.
Küsimus on elus olemises.
Kuniks 2017. aasta novembrini, mil Cory elu oleks peaaegu lõppenud
põrgates õhus kokku teise langevarjuhüppajaga.
Nägin seda inimest vaid poole sekundi jagu
enne kokkupõrget,
jõudes sama aja jooksul mõelda, et nüüd ma suren
ja sinna pole midagi parata.
Need kaks kukkusid üle 60 m kõrguselt otse maha.
Imekombel jäid mõlemad ellu, kuigi Cory oli vahepeal teadvusetu.
Püüdsin end liigutada, aga ei suutnud.
Siis minestasin ära
ja järgmine hetk tõsteti mind juba helikopterisse.
Oli selge, et olin suremas.
Cory lennutati lähedal asuvasse haiglasse.
Ta kael ja 12 ribi olid murtud. Lisaks tohutud seesmised vigastused.
Cory võitles elu ja surmaga.
Ta ema Ria mäletab haiglast tulnud kõnet.
Meile räägiti toimunud õnnetusest ja Cory rasketest vigastustest,
paludes meil kohe haiglasse minna.
Mu süda vajus saapa säärde.
Cory vanemad said haiglas teada, et nende poeg ei pruugi ööd üle elada.
Ja kui olekski elanud, oleks jäänud eluks ajaks halvatuks.
Nii palusid nad oma kogudusel ja kogukonnal paluda ime sündimist.
Jumal andis meile algusest peale rahu
mitte paanitseda
ja mitte hakata ketrama kõikvõimalikke mõtteid,
mida traagilistes olukordades sageli tehakse.
Cory eest palvetati eripaigus ja kogudustes 24/7.
Cory elas öö üle.
Ühtlasi avastati teinegi sündinud ime.
Selgroo kirurg Said El Shahabi ütles,
et arvestades Cory kaelavigastuse tõsidust
oleks Cory selgroolüli pidanud ka olema vigastatud
ja jätma ta eluks ajaks halvatuks.
See pole midagi muud kui ime.
Kuuldes esimest korda sellest õnnetusest,
mõtlesin kohe, kui hullus seisus ta halvatuse võimaluse võtmes on?
Traumatoloog vastas selle peale:
"See on uskumatu, aga ta suudab liigutada oma kehaosi."
Traumatoloog oli eraldanud ja nihutanud 6'nda selgroolüli
7'nda selgroolüli suhtes õigesse kohta.
Kui need lülid oleks asetsenud teisiti, oleks olukord olnud totaalselt teine.
Traumatoloog ütles mulle,
et ta polnud kõigi oma tegevusaastate jooksul
näinud ühtki sellist õnnetust ilma kaasneva halvatuseta.
Ta oli enam kui valmis selleks, et Cory jääb halvatuks,
olles üdini hämmingus sellest, et Cory suutis end liigutada.
Ta ütles: "See on esimene kord minu arsti praktikas,
mil näen tõesti imet."
Cory vajas endiselt veel nii operatsiooni kui eestpalveid.
Teel operatsioonile tuli Cory teadvusele
ja palus võimalust rääkida kaplaniga.
Mulle toodi telefon
ja ma sain rääkida ühe väga armsa mehega,
kes palvetas koos minuga ja tsiteeris mulle piiblisalme.
Mäletan, kuidas kogesin rahu
ja teadmist, et minuga saab kõik korda.
Cory operatsioon läks korda,
kuid arstid ütlesid,
et Cory peab veetma kuid taastusravis.
Cory aga uskus veel üht imet.
Ta esimesed sõnad mulle olid:
"Ära muretse ema, Jeesusel on kõik kontrolli all."
Ja siis ta lisas: "Olen jõuludeks kodus."
Arstid seisid Cory voodi päitsis ja raputasid selle peale pead.
Kuid vaid 3 nädalat peale õnnetust ja palju varem, enne jõule,
sai Cory täiesti tervena ja valudeta haiglast koju.
Jeesus ainuüksi ei päästnud mu elu,
aga ka kogu mu taastumine käis üleloomuliku armu all.
See on täielik ime.
Selles pole mingit kahtlustki.
Cory'l ei leitud mingit süüd õnnetusega seoses
ja ta pöördus peagi tagasi
langevarjuhüpete ja juhendamise juurde,
olles kindlam kui eales varem, et Jumal on temaga igas olukorras.
Ta armastab mind nii palju,
et päästis mu armulikult kogu sellest loost.
Oleksin võinud hetkega kaotada kõik oma unistused.
Mõistsin selle olukorra kaudu, et saan usaldada Jumalat,
et Ta vastab mu palvetele.
Vaatan seda pigem nii, et kui Cory lennukist välja hüppab,
siis ta hüppab otse Jeesuse käte vahele
ja ma ei pea ta pärast muretsema.
Kui Jumal suudab üleloomulikult muuta
taevast alla kukkuva inimese olukorra, nii et ta ei sure ega jää halvatuks
ja suudab ületada kõik inimkeha füüsilised piirangud,
kui ta prantsti maha kukub,
suudab Ta tulla toime ka kõigi muude asjadega mu elus,
mille üle mul puudub kontroll.
Ta kinkis mulle mu elu tagasi,
ilma ühegi kõrvalnähu- või mõjutuseta
ja minu jaoks on see täiega üle mõistuse lugu.
Kui ma olnuks Cory,
oleks ma küll neist langevarjuhüpetest loobunud.
Kuid sa ei loobunud ju ratsutamisest, kui hobune su seljast maha viskas.
No hobuse pealt kukkumine on pisut lähemal maale,
kui taevast alla kukkuda.
Siin aga mõned tunnistused veel.
Indianast pärit Loni vigastas 9 aastat tagasi oma pöialt,
mille vigastus kestis siiamaani, andes maad ka artriidile,
mis põhjustas valu kuni randmeni välja.
Siis aga kuulis Loni me saates Wendyt palumas:
"Keegi maadleb artriidiga ja te vasak pöial on olnud väga valus.
Jumal aga tervendab teid."
Loni valu kui paistetus pöidlas kadusid hetkega.
Põnev!
Nevadast pärit Leol diagnoositi 6 aastat tagasi
sclerosis multiplex.
Valu ja nõrkus olid ta igapäevane osa.
Siis aga nägi Leo Klubi 700 saadet
ja kuulis Pati edastamas tunnetusesõna tema olukorra kohta.
Pat palus tervenemist sclerosis multiplexist.
Leo uskus, et Jumal puudutab teda ja tervendab ta.
Sellest on nüüd 5 kuud möödas ja Leol pole endiselt mingeid valusid.
Ka ei kannata ta enam nõrkuse all.
See on tõeliselt oluline ime.
Nüüd aga tahame paluda teie eest.
Kus iganes te ka poleks - Jumal on võimeline,
enam kui võimeline teid aitama.
Tema jaoks pole miski võimatu.
Piibel ütleb, et Jumalaga koos on kõik võimalik,
mistõttu palvetame koos Wendyga ja usume Jumalalt vastuseid.
Mis iganes te vajadused ka poleks - palume üheskoos Jumalat.
Isa, me täname Sind Jeesuse nimel Su väe eest.
Täname Sind imede eest, millest just äsja kuulsime.
Aitäh sulle Leo eest, kes paranes sclerosis multiplexist.
Tänu tervenemiste eest haigustest, millest meditsiin üle ei käi,
sest Sina oled ülim arst.
Tänu Sulle, Issand!
Kellelgi, kelle nimi on vist Mark, on kaelal tõeliselt suur moodustis.
On see tingitud kilpnäärmest või mis iganes see on -
see kahaneb ja alaneb just praegu, Jeesuse nimel.
Keegi teine kannatab veel sclerosis multiplexi käes
ja sa ütled: "Ma tahan ka sellest terveks saada!"
Jumal ütleb: "Jah, see on sinu jaoks ka,
sest ma ei tee vahet inimeste vahel."
Lihtsalt hakake kiitma Jumalat
ja te saate samuti terveks Jeesuse nimel.
Paljud on saanud arstide poolt negatiivse diagnoosi,
kes on öelnud, et te ei saa kunagi terveks.
Jumal aga ütleb hoopis vastupidist.
Ta ütleb, et te saate terveks ja terviklikuks,
mistõttu lihtsalt kuulutage seda oma elu üle,
sest elu ja surm on keele võimuses.
Aitäh Sulle, Jumal!
Kellelgi on peanahaga mingi teema.
Ma ei tea, mis see on, aga puudutage oma pead just praegu,
sest Jumal kõrvaldab selle probleemi
ja see asi saab täiesti korda.
Issand, me palume, et Su vägi puudutaks kõiki, kes kannatavad.
Täida nende rahalised ja vaimsed vajadused
või mida iganes muud nad vajavad.
Vasta nende palvele Jeesuse nimel,
aamen ja aamen.
Wendy, sõna sulle.
Ainus operatsiooni Kõrbetorm veteran, kes mängis NFL pesapalli liigas.
Chad Hennings paljastab ühe asja,
mille tegemiseks ta polnud siiski piisavalt tugev.
Peale seda aga lugu selgamurdvast 4-tunnisest teekonnast,
mida see vanaema pidi igapäevaselt läbima.
Selles peitub oma sõnum me kõigi jaoks.
Iga lapse sees
on kangelane,
juht,
sõber,
keegi, kes aitab,
kes teeb, mis õige
ja unistab kellekski saamisest.
Kuid nad vajavad selles siiski meie abi.
Mida küll teha?
Mida küll öelda?
Kuidas küll end tunda?
Siin tulebki appi "Superraamat",
jagades moraalseid ja vaimseid tõdesid
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa "Superraamatu" uutest episoodidest
niipea, kui need ilmuvad.
Lisaks 2 koopiat teistega jagamiseks.
Telli "Superraamat" juba täna!
Minge kõike maailma ja tehke jüngriteks kõik rahvad.
Jumal lõi alguses taeva ja maa
ja see kõik oli hea.
Ta lõi meid tundma Teda
ja elama ühtse perena.
Kuigi Ta armastas igat rahvust, suguharu ja üksikisikut,
pöörasime me selja Ta armastusele.
Meie patt lahutas meid Temast.
Kuid Ta ei unustanud meid.
Jeesus Kristus lahkus taevast, et olla koos meiega.
Ta löödi risti ja Ta suri meie pattude eest.
Kuid Ta tõusis surnuist ja elab täna taas.
Jeesus tuleb taas tagasi ja me ootame seda päeva.
Seniks aga jagame Jumala armastust inglise keeles,
hispaania,
saksa
ja prantsuse keeles,
et iga inimene võiks leida tee meie Päästja - Jeesuse juurde.
See on meie missioon,
meie kirg
ja meie tulevik.
CBN’i ESIMESED 50 AASTAT
NFL'i 1998. aasta 11'ndas mängus
valis Dallas Cowboys pesapallimeeskond
oma ridadesse mängima õhujõudude kapteni Chad Hennings'i.
Meeskond pidi aga ootama,
kuniks Chad käis kahel korral Iraagi missioonil.
4 aastat peale väljavalimist naases kapten Chad Hennings NFL'i,
aidates oma meeskonnal võita nelja aasta jooksul
kolm NFL'i finaalmängu.
Chad Hennings mängis Dallas Cowboys'i meeskonnas
9 hooaega kaitses.
Enne seda õppis ta USA Õhujõudude Akadeemias
ja sai ka ülikooli poolt nö kuulsuse autasu.
Chad usub, et tema edu taga oli tema tööeetika.
Kui aga ta 2-aastane poeg pidi korraga võitlema oma elu eest,
ei saanud Chad toetuda enam omaenda jõule.
Chad Hennings on nüüd meiega.
Tere tulemast tagasi me saatesse, kus olite viimati 10 aastat tagasi.
Just nii. Pikk aeg. - Liiga pikk.
Olite te ka üllatunud, kui Dallas Cowboys teid välja valis?
Olin küll.
Samas olin pühendunud sõjaväeteenistusele.
Algselt 5-aastaks, aga ma pikendasin seda 8-aastale,
sest tahtsin saada piloodiks.
Siis aga puhkes Kõrbetorm
ja samas olnuks teil võimalus mängida NFL'i liigas.
Kuid te otsustasite jääda truuks
oma algsele pühendumisele õhujõududes.
Miks nii?
Sest küsimus oligi aususes ja pühendumises.
Mind kasvatati olema aus ja pidama kinni oma sõnast.
Nii olin lubanud end peale kooli õhujõududesse,
kust oleksin küll võinud lahkuda,
aga kui olid juba pühendunud, pidid seda tegema 5 aastat.
Kuid ma olin andnud sõna ja tahtsin sellest ka kinni pidada,
mistõttu NFL pidi ootama.
Kas keegi pidas teid ka hulluks selle pärast?
No ikka paljud!
Olin varasemalt võitnud mitmeid kõrgeid auhindu
ja valitud esimeste seas meeskondadesse, aga...
Ma tahtsin olla aumees.
Tegite õigesti ja tundsite seda kindlasti isegi.
Mis erinevus on mängida finaalides ja neid võita
võrreldes sõjalennukiga lendamisega taktikalistes lahingutes?
Elus tuuakse sageli analooge,
öeldes: "Oo, see on kui kaevikulahing või õhusõda."
Samas kui tõelises lahingus olles paned sa oma elu päriselt kaalule.
Kuigi, ega pesapalliski,
kui ma ikka torman 145 kg kaaluva varustuses kaitsja vastu,
võib ka tunduda vahel, et sean oma elu ohtu.
Kuid lahingutes lennukitega lennates õppisin paljugi sellist,
mida sain ka NFL'i mängudesse kaasa võtta.
Nagu näiteks vaimne ettevalmistus,
meeskonnatöö ja ootamatute olukorda lahendamine,
strateegiline mõtlemine jne.
Nii et nende kahe vahel oli ka palju sarnasusi.
Nimetage mõned õppetunnid,
mille saite sõjarindel eesliinil võideldes,
mida ka mängudes kasutada?
Neid ei saa kasutada vaid mängudes, aga elus tervikuna.
Idee elada suurepäraselt elatud elu pole sihtmärk, vaid teekond.
See tähendab, et püüad igal päeval anda endast parima,
et julgustada teisi olema nende parim versioon endast
või organisatsioonidel, millest osa olen,
tõusta oma kõrgeima eesmärgi tasemeni.
Rääkides superfinaalide sõrmustest ja ma just nägin teie oma...
Vaadake, kui ilus see on!
Olete saanud kolm sellist sõrmust ja aumärke te võitlustegevuse eest.
Ometi ütlete, et neil kõigil polnud mingit tähtsust,
kui te 2-aastane poeg haigestus.
Tegu oli mu poja Chase'ga.
Vaid paar nädalat peale seda,
kui olime võitnud 3'ndat korda finaalmängu karika,
jäi ta haigeks ja meil polnud aimugi, millega on tegu,
kuniks ilmnes, et tegu on autoimmuunhaigusega,
tänu millele ta keha ründas iseennast.
Meie jaoks oli see uus olukord,
sest kuni tolle ajani olin suutnud ületada kõik eluraskused
omaenda kõrge tööeetika ja võimekusega.
Ja siis korraga oli olukord, mida ma ei suutnud lahendada
ega parandada.
Mehe jaoks on see tõeline pingekoht,
sest kui me ei suuda midagi muuta või parandada,
tekkib meil küsimus: "Kes ma üldse olen?
Mis on mu eesmärk ja identiteet?"
Nii jõudsin ka arusaamisele,
et minu teod ei defineeri seda, kes ma olen
ja ma jõudsin arusaamisele sellest, kes Jumal on.
Ma avastan jätkuvalt seda, kes ja milline Jumal on.
Mis teie pojaga siis juhtus?
Püüdsime aastaid leida mingitki ravi ta seisundile,
kus tal oli siis autoimmuunhaigus, mis ründas keha ennast.
Kuid me suutsime peatada selle protsessi.
Chase on tänaseks lõpetanud Põhja-Texase Ülikooli
ja käib täisajaga tööl, mis on ju igavesti tore!
Tal läheb fenomenaalselt hästi
ja ta on võrratu noor mees, kes armastab Jumalat.
Ütlesite, et läksite sellest olukorrast läbi
astudes oma mugavustsoonist välja
ja jagades seda kõike teiste meestega.
Te räägite lahutatuse tundest, mida paljud mehed kogevad
ja mida ka ise kogesite.
Mida see täpsemalt tähendab?
Kaasaja ühiskond on loonud müüdi, et selleks, et olla mees,
peame me olema kui oma aja superkangelased,
kelleks iganes see siis teie kultuuriruumis on.
Kuid selle põhjal ei tohi mees näidata üles mingit nõrkust
ega pragusid oma "sõjarüüs".
See on teema, mille osas püüan
erinavate organisatsioonide kaudu, millega seotud olen,
julgustada mehi, et me vajame teisi mehi.
Meil on oluline luua
läbipaistvaid, Kristuse-keskseid meestevahelisi suhteid,
kus me saame olla meie ise.
Olete öelnud, et see polnud teie jaoks loomupärane,
kuna kogesite üles kasvades palju isoleeritust ja üksindust.
Tõsi ta on,
kuid seda seetõttu, et sa ei taha tunnistada,
et sa ei suuda saavutada teatud asju.
Vähemalt mina tundsin nii.
Selleks aga, et lõhkuda see fassaad
ja riskida sellega, et sirutud teiste meesteni,
öeldes: "Teate, mul ikka pole kõik kontrolli all.
Ma vajan abi. Kas te palun palvetaks mu eest?
Kas aitaksite mul sellest läbi minna?"
Jumal otsekui suunas oma valgusvihu sellele teemale,
öeldes: "Küsimus pole sinus,
vaid selles, mida olen sinu heaks teinud,
kui saatsin oma Poja Jeesuse siia maailma,
et võtta sinu patt.
Lihtsalt usalda mind."
See kõik tõigi kergenduse.
Ühtlasi kasvas sellest välja teenistus "Võitke mehi".
Kui kaua see on eksisteerinud?
Nüüdseks üle 15 aasta,
et julgustada mehi olema jüngrid ja palju muudki.
Ühtlasi olen liitunud "Tõotuse pidajate" juhatusega,
kellega meil on suvel plaanis üks suur staadioni-üritus.
Dallas Cowboys saab samuti mängima seal.
Vabandan kõigi nende ees, kes fännavad teisi NFL'i meeskondi.
Kuid see on üks suur stardipauk me jaoks.
Teenistus "Võitke mehi" on teile kui lapse eest.
Kuidas võiks mehed sellest rohkem teada saada?
Näiteks kodulehelt www.promisekeepers.org
Olete ka raamatu välja andnud,
mistõttu see on hea koht, kus seda promoda.
No ma olen tegelikult mitmeid raamatuid kirjutanud.
Raamat "It Takes Commitment" räägib pühendumisest.
Raamat "Rules of Engagement:
Finding Faith and Purpose in a Disconnected World"
räägib usu ja eesmärgi leidmisest siin pahupidi maailmas.
Mu kõige uuem raamat "Forces of Character"
räägib iseloomu jõust ja kuidas elada mõjuavaldavat elu.
Suur tänu, et olite me saates! Puhas rõõm.
Järgmisena aga lugu raskest teekonnast,
mille üks vanaema läbis igapäevaselt.
Peagi aga saame teada,
mis paneb teda täna ühes oma lapselapsega naeratama.
Kanname liiga sageli endaga mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati koos meiega,
meid alla surudes ja meilt tõelist rõõmu röövides.
Kuid see pole Jumala tahe, et jääksime kinni oma minevikku.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liitud meiega?
Kinkides lootust ja tõotades armastada.
ORVU TÕOTUS
2 tundi ühes suunas ja 2 tundi tagasi.
See oli teekond,
mille üks Nigeeria vanaema igapäevaselt läbis,
et saada puhast vett.
Tänu teiesugustele heldetele inimestele
ei pea ta enam oma külast ära käima.
Namia elab koos oma vanaemaga,
samal ajal, kui ta ema elab ja töötab kuskil kaugel.
Vanaema käis vee nimel iga päev maha pika tee,
samas kui Namia oli üksi kodus.
See oli 2 tundi sinna ja 2 tundi tagasi.
Kui aga CBN'i ühing Operatsioon Õnnistus
lasi nende piirkonda sügava kaevu puurida,
rajasime ühe veevõtu koha ka nende kodu lähedale,
mis lõpetas vanaema pika teekonna vee järele.
Ühtlasi saatsime Namia lähedal asuvasse kooli,
kus tal läheb väga hästi.
Õpin seal lugema ja kirjutama.
Mu lemmiktunnid on matemaatika ja suahiili keel
ja ma olen oma klassi kõige parem õpilane.
Lõuna ajal pakutakse meile riisi ja ube,
peale mida saan mängida kõigi oma sõpradega.
Mu lemmiktegevused on liu laskmine, tantsimine ja kiikumine.
Tean omast käest, et kogu see jooksmine ja mängimine
võib tekitada janu.
Tänu ühingule Operatsioon Õnnistus saab koolis ka puhast vett.
Saan juua vett, mis on nii magus ja külm
ja mis aitab mu õpingutele hästi kaasa.
Olen nii tänulik selle eest,
mida olete teinud nii laste kui ka minu heaks.
Kui suureks saan, tahan saada õpetajaks,
sest armastan oma õpetajat nii väga.
Aitäh kõigile nii vee kui kooli eest!
Aitäh CBN!
Kui armas.
Kui olete CBN'i toetaja,
aitasite kaasa selle vee saamisele sinna
ja ka elupäästva õppe saamisele,
sest ilma hariduseta poleks neil mingit tulevikku.
Kui tahate samuti kaasa aidata ja ei ole veel Klubi 700 liikmed,
siis julgustan teid liituma meiega.
Nüüd aga te küsimuste juurde.
Wanda: "Ükski mu Piiblis märgitud kaartidest
ei peegelda iisraellaste Punase Mere ületamist.
Kui sügav ja lai pidanuks see meri olema,
et matta enda alla kõik sõjavankrid, ratsanikud ja kogu vaarao sõjavägi?
Ja kui kaua aega see võtnuks,
et miljonid iisraellased said sealt merest läbi minna?
See pidi ikka olema tohutu veemass."
Esiteks, neid polnud miljon, vaid 600 000 inimest.
Ehk siis palju väiksem punt, kui te arvate.
Punane meri on heebrea keeles Yam Suph,
mis tähendab pilliroogu
ja nii võiski osaliselt olla tegu pilliroogu täis alaga.
Kuid tõeline Punane meri on sügav.
Ikka kohe korralikult sügav.
Piiblis on öeldud, et Jumal saatis võimsa tuule
ja merevesi tõmbus kahte lehte, nii et rahvas sai sealt läbi minna.
Ja kui Mooses langetas oma saua, kukkus ka vesi tagasi kokku
ja egiptlased uppusid sellesse.
See on see, mida Piibel ütleb.
Keegi tegi sel teemal hiljuti dokfilmi,
kus selgus piisavalt tõendusmaterjali mere ületamise kohta.
Jaa, neid tõendeid on piisavalt.
Jah, see ala võis olla ühtpidi soine, samas sügav jne.,
kuid seal oli piisavalt vett, et uputada kõik egiptlased.
Mitchell küsib: "Kuidas saab Jumal muuta halvad inimesed heaks?"
Ta teeb seda uuestisünni kaudu.
"Kes iganes on Kristuses, on uus loodu.
Kõik vana on möödas ja uus on tekkinud."
See on see, mida uuestisünd tähendab.
Kuidas Jumal seda teeb? Ta muudab meid.
Seetõttu peabki kogema uuestisündi.
Mõistuse usust üksi ei piisa, vaid inimene peab saama muudetud.
Aitäh kõigile, et olite meiega!
Lõpetuseks veel Psalmid 121:5:
"Issand on su hoidja, Issand on su varjaja su paremal käel."
Kõike head!
RÕÕM - PÜÜA SEE KINNI!
Kui vajad rääkida kellegagi, kes hoolib,
helista TV7'sse 44 22 227 võ kirjuta palve@tv7.ee
Tõlge: Anne-Ly Raukas